Computerspil i skoletiden. Det kan eleverne på Sindal Skole se frem til efter sommerferien - Det bliver fedt, jeg glæder mig vildt meget til det, siger Jacob Vase Jørgensen, der er elev på Sindal Skole. Fra august 2017 opretter skolen en e-sportlinje for elever fra syvende til niende klasse. De har den samme interesse - nemlig computer. - Det giver et socialt fællesskab, fordi de sammen dyrker deres interesse i undervisningen, siger skoleleder på Sindal Skole, Birgit Amtoft-Christensen. Sindal Skole er ikke de eneste, som bringer computerspil ind i skoledagen. På Skolecenter Jetsmark er computer spil et reelt fag. Sådan har det været siden august 2016. - Vi synes, det går godt, og eleverne kan rigtig godt lide timerne med computer, fortæller Jakob Voldby, konstitueret skoleleder, Skolecenter Jetsmark. I Jetsmark har de også ansat en professionel gamer for at løfte niveauet blandt eleverne. - Og jeg tror faktisk, at jeg lærer mere af ting, jeg har det sjovt med, end timer, hvor jeg keder mig. Blandt andet bliver man også bedre til engelsk af spillene, siger Mikkel Vangsted, elev Skolecenter Jetsmark.

Opsummering:
Flere efterskoler og ungdomsskoler har allerede oprettet særlige e-sportslinjer. Men nu begynder computerspillene også at dukke op på skemaet i folkeskolen.